Vrae en Antwoorde - OPTOG!
Hier onder is 'n lys van antwoorde op algemene navrae wat ons ontvang.
Baie dankie vir jou navraag en ondersteuning!
Indien jy sukkel met toegang tot die e-konsert is jy op die regte plek! Daar kan 'n verskeidenheid redes wees waarom jy sukkel insluitend swak internet, die gebruik van 'n verkeerde soek-enjin of probleme met toegang tot jou aanlynbanksisteem.
Ons is, nietemin, gereed en opgewonde om jou e-konsert-ervaring seepglad te laat verloop.
Ons span sien uit daarna om jou vrae so vinnig en effektief moontlik te beantwoord.
Hou asb. in gedagte: Jy kan enige tyd kaartjies koop en die vertonings kyk waar en wanneer jy wil.
V: Hoe meld ek aan?
A: Besoek www.optog.co.za, klik op "MELD AAN" in die kieslys. Meld aan met jou gebruikersnaam en wagwoord. Kies "onthou my" en klik dan op die rooi "meld aan" knoppie.
V: Waar koop ek my kaartjie?
A: Slegs by www.optog.co.za, onder e-biblioteek in die kieslys.
V: Hoe koop ek vir iemand anders 'n kaartjie?
A: Jy kan vir iemand anders 'n geskenkbewys koop in ons e-biblioteek. (Hierdie is die enigste manier om vir iemand anders toegang tot 'n konsert te stuur.)
Sien asb die video hieronder:
V: Hoe gebruik ek my geskenkbewys of koepon?
A: As jy 'n koepon kode het, gebruik dit gerus op die koopblad. Vir volledige instruksies, kyk die video hier onder.
As iemand vir jou 'n geskenkbewys gestuur het, sal jy die bevestigings epos ontvang. Die epos sluit in;
Die koper se informasie
'n Persoonlike boodskap
Die waarde van die geskenkbewys
Die geskenkbewys kode
V: Ek het reeds 'n rekening met een van die vorige e-konserte geskep. Hoe koop ek nog kaartjies?
A: Meld aan op die OPTOG!-webblad met jou rekeningbesonderhede, klik op "e-konsert" en kies jou nuwe kaartjie.
V: Hoe herstel ek my wagwoord?
A: Jou wagwoord word per e-pos aan jou gestuur. Indien jy dit nie gekry het nie, kan jy kies om jou wagwoord te verander deur te klik op "wagwoord vergeet" op die "MELD AAN" – bladsy op ons webblad.
V: Ek het aangemeld op my rekening, hoe kyk ek nou die konsert?
A: Gaan na "e-kaartjies", kies die konsert wat jy wil kyk, en klik op "kyk nou".
V: Vir hoe lank is my e-kaartjie geldig?
A: Alle OPTOG! e-kaartjies is geldig vir 72 uur, indien anders gespesifiseer op die koop blad.
V: Hoekom verval my e-kaartjie na 72 uur?
A: As jy teater toe gaan om 'n konsert te kyk, koop jy 'n kaartjie vir toegang tot die vertoning. So ook is een e-kaartjie gelyk aan toegang tot een e-konsert. Ons verstaan dat tegnologie mens soms in die steek laat en almal ervaar soms tegniese probleme, beurtkrag, stadige internet of onvoorspelbare omstandighede wat maak dat jy nie onmiddelik die e-konsert kan kyk nie. Daarom maak ons voorsiening deur die 72 uur grasie sodat ons jou kan help om die beste kyk-ervaring te hê.
V: Hoekom is daar nie klank nie?
A: Dit is moontlik dat die konsert op jou toestel op "mute" is. Klik op die luidspreker-ikoon in die video blok. Verstel ook die klank op jou toestel.
V: Hoekom is die beeld swak?
A: Jou internet spoed is dalk stadig, jou toestel het 'n swak konneksie of die beeldkwaliteit is laag gestel. Kliek op die 'ratwiel' (settings)-ikoon regs onder in die hoek op jou video skerm. Stel die stroomkwaliteit na minstens 460p. Die beste beeld is op 1080p. Onthou, ons het geen beheer oor die kapasiteit van jou internet nie. As jou bandwydte beperk is, sal jy ekstra buffertyd benodig.
V: Waar kyk ek die vertoning?
A: Die vertoning is slegs beskikbaar op www.optog.co.za
V: Kan ek die vertoning meer as een keer kyk?
A: Ja, beslis! Jou kaartjie sal vir 72 uur aktief wees, nadat jy hom gekoop het. Indien die vertoning nog nie beskikbaar is om te kyk nie, verval jou kaartjie 72 uur nadat die vertoning vrygestel word.
V: Tot wanneer is elke van die vertonings aanlyn beskikbaar?
A: Al ons e-konserte vorm deel van ons e-biblioteek – 'n lang-termyn stroom-platform vir musiek en teater produksies. Elke e-konsert is beskikbaar vir 12-36 maande. Jou kaartjie is geldig vir 72 uur na aankoop. As jy weer die vertoning wil stroom, sal jy weer 'n kaartjie moet koop.
V: Hoe kan ek die vertoning op my TV kyk?
A: Om vanaf jou TV af te stroom, benodig jy 'n slim TV met n soek-enjin soos Google Chrome, Firefox of Safari. In die soekbalk, tik in; www.optog.co.za. Verder, volg die stappe soos met 'n slimfoon of skootrekenaar.